Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16202

1. szintű képesség az a legkisebb képesség, amely alap adat csomag összeköttetést szolgáltató légiforgalmi mozgó műholdas (útvonal) szolgáltatás (AMS(R)S) igényel. A 3. szintet szükséges minimumként követelik meg akkor, amikor a csomag összeköttetés mellett áramköri beszéd-üzemű összeköttetés szükséges. Mindegyik képesség szint megköveteli, hogy az AES pozitív irányítás alatt álljon, vagy egy P-csatorna jel vételével, vagy a C-csatorna alsávon keresztül. Az alábbiakban a jelzett csatorna átviteli sebességek közül csak egytől követelik meg, hogy egy adott időben működjön. 1.2.2 Az 1. szintű képesség alap adat csomag kommunikációt szolgáltat egy AES-től megkövetelve, hogy vegyen és feldolgozzon egy 0,6 és 1,2 kbit/s csatorna átviteli sebességekkel működő P-csatorna jelet. Ugyancsak megkövetelik az AES-től, hogy képes legyen továbbítani egy R-csatornán vagy egy T-csatornán ezekkel a csatorna sebességekkel. Mind az R-, mind a T-csatorna képesség megkövetelt. Az alkalmazott csatorna átviteli sebesség a kapcsolat minőségtől függ, amelyet a bit hiba-arány (BER) GES-mérésével vagy ennek a BER-nek a kiszámításával határoznak meg. A csatorna átviteli sebességet meghatározó főbb tényezők: a műhold és az AES antenna nyeresége és a műhold és az AES RF teljesítmény kimenete. Az 1. szint egy továbbító csatornát igényel (R- vagy T-csatornának) és egy vételi csatornát (P-csatornának). 1.2.3 A 2. képesség szint 0,6 és 10,5 kbit/s csatorna átviteli sebességet szolgáltat a P-csatornának; és 0,6 és 10,5 kbit/s csatorna átviteli sebességet az R-csatornának és a T-csatornának. A fő tényező, amely meghatározza azt, hogy mikor kell ezeket a csatorna átviteli sebességeket használni, az AES antenna nyereség, amelynek legalább 12 dBic értékűnek kell lenni, amikor „globális” sugarú műholddal működik. Ez a képesség nagyobb adat-összeköttetési átvitelt, gyorsabb közlemény-átvitelt szolgáltat és csökkentheti az üzemelési költségeket. A 2. szint egy átviteli csatornát és egy vételi csatornát igényel ugyanúgy, mint az 1. szint. 1.2.4 A 3. szint képesség a 2. szint adat csomag összeköttetéshez hozzáad egy áramköri képességet a beszéd-üzemre vagy a kommunikációs adásra és a vételre a C-csatornát használja. Ezek a C-csatornák 10,5 vagy 21,0 kbit/s csatorna átviteli sebességgel képesek működni 9,6 kbit/s-os kódolók alátámasztására a beszéd-üzemű kommunikációnál. A C-csatorna áramkör üzemmódú adat-összeköttetést is tud szolgáltatni, de ezt nem tekintik a biztonsági szolgáltatás részének. Az alkalmazott C-csatorna átviteli sebesség a vevő-oldali hibajavítás (FEC) az 1/2 átviteli teljesítményű kódolástól függ (az 1/2 sebesség kódolás 21,0 kbit/s-ot igényel). Előkészületeket tettek kisebb kódoló sebességek használatának lehetővé tételére, amelyek 5,25 vagy 6,0 kbit/s csatorna átviteli sebességgel tudnak működni. A 3. szint egy továbbító csatornát (R-, T- vagy C-csatorna) és két vevő csatornát (P-csatorna és C-csatorna) igényel. Kétoldalú csomag és áramköri összeköttetési szimultán működés nem lehetséges, de közel-szimultán működés az átviteli csatorna típusok közötti kapcsolással lehetővé válik. 2007/70/II. szám 1.2.5 A 4. szintű képesség a 3. szint képességhez további átviteli csatorna képességet ad hozzá a kétoldalú adat csomag és áramköri összeköttetés szimultán működésének biztosítására. A 4. szint képesség két vagy több átviteli csatornát (R- vagy T- és C-csatorna) és két vagy több vételi csatornát (P-csatorna és C-csatorna), minden csatorna hordozóhoz teljesítmény szabályozót és egy lineáris teljesítmény erősítőt igényel. A csatorna átviteli sebességek ugyanazok, mint a 3. szintnél. Mind az R-, mind a T-csatorna képességet átviteli csatornára igénylik, de nem szimultán módon. 1.2.6 Az AMS(R)S az első olyan repülési biztonsági kommunikációs szolgálat, amely integrálja mind a beszéd-üzemű, mind az adat-, valamint a nem- biztonsági szolgálatot. A szolgálatoknak ez az integrációja tekintettel kell, hogy legyen a közlemény elsőbbségre. Egy adat-közleménynek egy másik, magasabb elsőbbségű adat által történő megelőzése könnyen kezelhető a rendszeren belül, információ vesztés nélkül. Egy beszéd-üzemű hívásnak egy magasabb elsőbbségű adathívás általi megelőzése, vagy vice versa, általában nem szükséges egy olyan AES-ben, amelynek két adója van. Azonban 3. szintű AES-ben, amelynek csak egy adója van, ilyen elsőbbség esetenként szükséges lehet. 1.2.7 Bár a 4. szintű AES-től nem követelik meg a szimultán adat csomag átvitelt egynél több GES-sel, de az ilyen képesség nincs kizárva.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes